**Vispārīga informācija**

Šobrīd Latvijā darbojas 12 Nozaru ekspertu padomes, kurās apvienoti 240 eksperti

**Nozaru ekspertu padomju darbības mērķis:**

1. sekmēt nozaru profesionālās izglītības atbilstību darba tirgus prasībām, tās efektivitātes un kvalitātes paaugstināšanu,
2. veicināt valsts un pašvaldību, profesionālās izglītības iestāžu, nozares darba devēju un to apvienību, arodbiedrību un to apvienību un speciālistu sadarbību cilvēkresursu attīstības jautājumos.

**Nozaru ekspertu padomes:**

1) sniedz ierosinājumus par nozares kvalifikāciju struktūras izveidi vai aktualizāciju, priekšlikumus par nozarei nepieciešamajām profesionālajām kvalifikācijām un atbilstošām specializācijām;

2) sniedz atzinumus par nozarei atbilstošiem profesijas standartiem;

3) deleģē ekspertus dalībai profesionālās izglītības iestāžu un nozares eksaminācijas centru akreditācijā, profesionālās izglītības programmu licencēšanā un dalībai profesionālās kvalifikācijas eksāmenos;

4) piedalās profesionālās izglītības iestāžu tīkla un nozares eksaminācijas centru attīstības un profesionālās izglītības programmu plānošanā un sniedz atzinumu par nozares eksaminācijas centru izveides nepieciešamību;

5) sniedz priekšlikumus par nozarēm nepieciešamo izglītojamo skaita tendencēm un izglītojamo uzņemšanas plāniem valsts finansētās profesionālās izglītības programmās;

6) veicina darba devēju sadarbību ar profesionālās izglītības iestādēm darba vidē balstītu mācību atbalstīšanā un prakses organizēšanā;

7) risina jautājumus, kas saistās ar nodarbinātību, pieprasījumu un piedāvājumu attiecīgās nozares darba tirgū.

**Nozaru ekspertu padomēm ir tiesības:**

1) ierosināt izmaiņas profesionālās izglītības iestāžu darbībā;

2) pieprasīt no izglītības iestādēm un valsts institūcijām savas darbības veikšanai nepieciešamo informāciju;

3) deleģēt nozares ekspertus profesiju standartu un profesionālās kvalifikācijas prasību izstrādei;

4) sniegt atzinumus un ierosināt izmaiņas profesionālās izglītības programmu un profesionālās kvalifikācijas pārbaudījumu saturā;

5) sniegt atzinumus licencēšanas vai akreditācijas lēmumu pieņemšanai, tajā skaitā par profesionālās izglītības programmas atbilstību nozares attīstības vajadzībām un par to sagatavoto speciālistu nodarbinātības prognozēm.”

*Avots: lddk.lv*